cyanic-selkie/wikianc huggingface dataset:
Diablo II
Barbars
Barbars ir spēcīgs tuvcīņas karotājs, un vienīgais no varoņiem, kas vienlaikus var turēt rokās divus ieročus. Viņam piejamas dažādas ieroču prasmes, kaujas saucieni un kaujas prasmes, bet pārējās barbara prasmes ir gandrīz pilnībā pasīvas, un ļauj viņam specializēties dažāda veida ieroču lietošanā. Barbara kaujas saucieni var pastiprināt gan viņu pašu, gan viņa komandas biedrus, kā arī novājināt, iebiedēt un ievainot pretiniekus.
Diablo 2 barbari cēlušies no ziemeļu kalnienes (Northern Highlands), uz kurieni spēlētāju 5. aktā aizved spēles papildinājums, un kur tie pieejami nolīgšanai kā algotņi. Sākotnēji barbari ir konceptualizēti no Hellfire, Sierra izstrādātā Diablo "papildinājuma", kas beigu beigās netika iekļauts spēles gala versijā, bet barbars tika iekļauts kā slēptā varoņu klase 1.01 versijā. Barbariem bija tāds pats izskats un balss kā cīnītājam, bet prasmes bija citas. Barbars ir vienīgā klase, kas var pasīvi (t.i., bez priekšmetiem vai burvestībām) palielināt savu dabīgo aizsardzību pret elementiem (uguni, zibeni, ledu vai indi), kas varoņiem samazinās elles grūtības līmenī. Viņa balsi ir ieskaņojis Deivids Tomass.
Burve
Burve specializējas ledus, zibens un uguns burvestībās. Ledus burvestības palēnina vai sasaldē pretiniekus, taču nodara mazāk bojājumu nekā elektrības vai uguns burvestības. Zibens burvestību nodarīto bojājumu amplitūda ir ļoti liela, un tās var nodarīt gan ļoti lielus, gan mazus bojājumus.
Teleportēšanās burvestība ļauj burvei pārvietoties ātrāk par visiem pārējiem varoņiem. Burves priekšrocības ir ļoti spēcīgās burvestības un lielais buršanās ātrums, bet trūkumi — mazais dzīvību skaits un vājas pieejamās bruņas. Pēc stāsta burves ir sievietes, kas apguva burvestību noslēpumus un sadumpojās pret vīriešu vadītajiem austrumu magu klaniem. Burves balsi ir ieskaņojusi Liana Janga.
Nekromants
Arī nekromants ir burvja tipa personāžs, kurš atdzīvina kritušos briesmoņus kā savus padotos. Viņa prasmes ir sadalītas lāstos, izsaukšanā, indes un kaulu burvestībās. Izsaukšanas burvestības ļauj viņam izsaukt skeletus vai golemus, kā arī atdzīvināt jebkuru nogalināto briesmoni. Indes un kaulu burvestības izdara tūlītējus bojājumus. Daudzspēlētāju režīmā kaulu prasmes noder šķēršļu izlikšanai. Noderīga nekromanta arsenāla sastāvdaļa ir lāsti, kas atvieglo cīņu, piemēram, sakūdot briesmoņus vienam pret otru. Nekromanta balsi ir ieskaņojis Maikls Makonahijs.
Paladīns
Paladīns ir reliģiozs karotājs, kurš cīnās pret visu ļauno. Tā prasmes ir sadalītas zobena uzbrukuma veidos, svētajās burvestībās, kaujas aurās un uzbrukuma aurās, kas, piemēram, palielina aizsardzību vai dzīvību atjaunošanās ātrumu. Šīs auras ir noderīgas daudzspēlētāju režīmā, jo vairums no tām iedarbojas arī uz komandas biedriem. Vairums auru nepatērē burvestību punktus, un tas padara paladīnu ļoti ekonomisku, jo tam ir maz jātērē manas atjaunošanā. Tie ir ļoti spēcīgi ar vairogu, ko var izmantot arī uzbrukumā. Paladīns ir vislabākais varonis aizsardzībai un pasīvai ienaidnieku novājināšanai. Visas tā burvestības ir ļoti spēcīgas pret mirušajiem. Viņa balsi ir ieskaņojis Lerijs B. Skots.
Daudzspēlētāju režīms
Atšķirībā no Diablo, Diablo II apzināti veidots spēlēšanai internetā. Dažas burvestības (piemēram, auras un kaujas saucieni) iedarbojas uz tuvējiem grupas biedriem, un pazemē ir atstāta vairāk brīva vieta. Vairāku spēlētāju spēlēšanu kopā nodrošina Blizzard Battle.net bezmaksas interneta pakalpojums vai LAN. Battle.net ir sadalīts "atvērtajos" un "slēgtajos" serveros. Atvērtajos spēlētāji var spēlēt ar saviem parastās spēles personāžiem, bet slēgto serveru personāži, lai novērstu krāpšanos, tiek glabāti Blizzard serveros, un ar to ir jāspēlē vismaz reizi 90 dienās, lai personāžs netiktu izslēgts no spēles. Spēlēšana internetā citādi ir ļoti līdzīga vienspēlētāja režīmam. Galvenā izmaiņa ir tāda, ka spēlētājiem pēc ieiešanas serveros kartes tiek nejauši ģenerētas, bet ne internetā, kartes saglabājas datora atmiņā. Spēli var spēlēt, spēlētājiem sadarbojoties (jeb tā sauktajā PvM režīmā), spēlētāju grupas ar specifiskām mantām un spēcīgākām prasmēm var uzvarēt dažas no klimatiskajām kaujām pāris sekunžu laikā. Vienā spēlē var būt līdz astoņiem spēlētājiem; viņi var vai nu apvienoties grupā/s, vai spēlēt pa vienam. Briesmoņu dzīvības, tos nogalinot iegūstamā pieredze, izturība un mantu labums pieaug vairāk spēlētājiem spēlējot. Spēlētājiem ir atļauts cīnīties vienam pret otru, kur visi bojājumi tiek samazināti kā spēlētājam pret spēlētāju (PvP). Uzvarējušais spēlētājs saņem daļu no pretinieka naudas un ausi ar viņa vārdu, līmeni un klasi. 1.10 versijā ir iekļauta iespēja spēlēt ar ladder personāžu. Ladder sistēmu var uzlikt uz dažādiem intervāliem, kas ļauj jaunajiem spēlētājiem sākt ar līdzīgiem līmeņiem. Ladder sezonas ir no 8 mēnešiem, līdz pat gadam. Kad laiks beidzas, visi personāži ar savām mantām tiek pārcelti uz normālu spēlēšanu. Dažādas retās mantas un rūnas ir pieejamas tikai ladder spēlēs, lai gan tās var manīt un tirgot arī pēc laika beigšanās. Pavisam izlaistas 22 Diablo II versijas. Caur versiju vēsturei, ir aizliegtas dažas lietas (kā nelegāla mantu pavairošana), liela spēles balansēšana. Ne visas versijas ir tieši izmainījušas Diablo II spēlēšanu, un dažām uz pašu spēli ir bijusi minimāla ietekme. Jaunākā spēles versija ir 1.14a. Precīzu versiju skaitu noteikt nav iespējams, jo Battle.net veica daudz sīku izmaiņu vienmēr, kad tas bija nepieciešams.
Sižets
Diablo II stāsts turpinās pēc iepriekšējās Diablo spēles beigām, kurā kāds mirstīgais varonis uzvarēja Diablo. Diablo iesprostojušais varonis (cīnītājs pirmajā daļā) iespiež tā dvēseļakmeni (burvju akmeni, kas glabā velna vai eņģeļa dvēseli) savā galvā, mēģinot panākt, ka Diablo viņā iemiesojas. Pēc šī notikuma varonis pamazām sāk zaudēt kontroli pār Diablo dvēseli un lēnām sajūk prātā. Diablo II sākuma video teicējs Mariuss runā par to, ka ir redzējis kritušo varoni, kurš nu jau ir pilnībā zaudējis kontroli, uzrīdam tavernai dēmonus. Mariuss vienīgais izdzīvoja un sapratis, ka dēmoni viņu apzināti neaiztika, sāka kritušajam varonim sekot. Spēlētājs pieņem varoņa lomu, kas dzen pēdas šim kritušajam varonim, mēģinot tam visam pielikt punktu.
Spēles pārējais sižets pamazām atklājas turpmāko aktu gaitā, spēlētājam stājoties pretim ne tikai šausmu pavēlniekam Diablo, bet arī diviem viņa brāļiem — dēmoniem Mefisto un Bālam. Diablo apņēmies viņus atbrīvot no ieslodzījuma dvēseļakmeņos, no kura pats pamanījās izbēgt pirmajā spēlē. Varonis ceļo caur dažādām zemēm, cīnīdamies pret elles spēkiem un beigu beigās sasniegdams arī pašu elli.
Sarkaņu baznīca
Sarkaņu Jaunavas Marijas bezvainīgās ieņemšanas Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Rēzeknes novada Lendžu pagasta Sarkaņos starp Sedzera un Cirmas ezeriem.
Pirmā zināmā katoļu baznīca Sarkaņos bija neliela koka celtne, kas celta 17. gadsimta beigās vai 18. gadsimta sākumā. Par jauna dievnama celšanu Sarkaņos 1830. gadā sāka gādāt prāvests Antons Lapkovskis. Pateicoties Lapkovska atstātajiem līdzekļiem, kā arī draudzes locekļu ziedojumiem, baznīca tika uzcelta 1860. gadā un 1897. gadā to konsekrēja (iesvētīja) bīskaps F. Simons Jaunavas Marijas godam.
Sarkaņu baznīca un tai blakus esošais Zvanu tornis-kapliča ir valsts nozīmes arhitektūras pieminekļi.
2001. gads kosmonautikā
Šeit apkopoti 2001. gada nozīmīgākie notikumi kosmonautikā.
Kosmiskie nesēji
2001. gadā pirmajā lidojumā devās Krievijas nesējraķete Soyuz-FG ar forsētiem pirmās pakāpes dzinējiem. Japānā palaista jauna nesējraķetes modifikācija H-IIA.
Kosmosa pētniecība
NASA zonde NEAR Shoemaker veica nosēšanos uz asteroīda 433 Eross. Marsa orbītā tika ievadīta zonde Mars Odyssey. Eksperimentālā zonde Deep Space 1 veica komētas Borrelly pārlidojumu.
Zemes orbītā tika palaisti pētnieciskie pavadoņi MAP, Genesis, TIMED (ASV), Koronas-F (Krievija, Ukraina), Jason-1 (ASV, Francija).
Pilotējamie lidojumi
No orbītas tika novadīta Krievijas orbitālā stacija Mir.
Kosmosā devās pirmais kosmiskais tūrists Deniss Tito.
Ķīna palaida otro kosmosa kuģi Shenzhou 2 bezpilota režīmā.
Koņske
Koņske (pl) ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes ziemeļos.
Līdz Otrajam pasaules karam divas trešdaļas iedzīvotāju bija ebreju izcelsmes, kuri lielākā daļa gāja bojā holokaustā. Polija kampaņas laikā pilsētā kā kara korespondente uzturējās Lenija Rīfenštāle, kur redzēja civiliedzīvotāju sodīšanu ar nāvi. Kara gados apkārtējos mežos bija spēcīga Armia Krajowa darbība.
Pilsētā daļēji saglabājies 17. gadsimta pils komplekss. Vietējai baznīcai saglabājies 13. gadsimta ieejas durvju timpāns.
Stirnu apakšdzimta
Stirnu apakšdzimta (Capreolinae) ir viena no briežu dzimtas (Cervidae) apakšdzimtām, kas apvieno stirnas, aļņus, ziemeļbriežus, purva briežus, Andu briežus, pampu briežus, mazamas un pudubriežus. Stirnu apakšdzimtā ir 22 sugas, kas sistematizētas 9 ģintīs.
Izplatība
Lielākā daļa stirnu apakšdzimtas sugu dzīvo Ziemeļamerikā un Dienvidamerikā. Eirāzijā sastopamas tikai 4 sugas. Latvijā no tām sastopamas 2 sugas: alnis (Alces alces) un Eiropas stirna (Capreolus capreolus).
Mūsdienās stirnu apakšdzimtas sugas kļuvušas par visizplatītākajiem un biežāk sastopamajiem pārnadžiem. Vēl nesenā pagātnē stirnu apakšdzimtas zinātniskais nosaukums bija Odocoileinae, kas tika atvasināts no visbiežāk sastopamās sugas - baltastes brieža (Odocoileus virginianus). Turklāt baltastes briedim ir viens no lielākajiem izplatības areāliem briežu dzimtā. Tas sākas Ziemeļamerikā pie polārā loka un beidzas Ekvadorā. Tā ir arī vissenākā modernā briežu dzimtas suga. Baltastes brieža vecākās fosilijas ir 3,5 miljonus gadu vecas. Par apakšdzimtas izcelsmes vietu tiek uzskatīta Eirāzija, lai gan fosilijas, kas ir 5 miljonus gadu vecas ir atrastas gan Eirāzijā, gan Ziemeļamerikā. Dienvidameriku stirnu apakšdzimtas sugas sasniedza vēlāk.
Izskats un īpašības
Stirnu apakšdzimtai piederošās sugas ir gan vislielākie briežu dzimtas dzīvnieki, gan mazākie. Lielākais ir alnis, kura svars var sasniegt 800 kg un vairāk, bet mazākie ir pudubrieži (Pudu), kas nekad nesver vairāk par 15 kg.
Frölunda HC
Frölunda HC (pazīstama arī kā Frölunda Indians) ir hokeja komanda, kas bāzēta Gēteborgā, Zviedrijā, un spēlē Zviedrijas hokeja līgā. Klubs dibināts 1938. gadā, tā pastāvēšanas laikā tas piecas reizes ir izcīnījis Zviedrijas čempiones titulu, pēdējo no tiem 2019. gadā. Komanda savas mājas spēles aizvada Scandinavium arēnā. Komanda četras reizes ir uzvarējusi Čempionu hokeja līgā.
1994.—95. gada sezonu komandas rindās aizvadīja Latvijas uzbrucējs Aleksandrs Beļavskis.
Līgas apbalvojumi
Komandas spēlētāji, kas saņēmuši līgas apbalvojumus.
Homeopātija
Homeopātija (el (hómoios) — 'līdzīgs' un πάθος (patos) — 'ciešanas') ir alternatīvās medicīnas veids, kuru 18. gadsimta beigās radījis vācu ārsts Zāmuels Hānemanis, piedāvājot ārstēt pacientus ar ļoti atšķaidītiem preparātiem. Pamatojoties uz paša Hānemaņa izvirzītu aksiomu, homeopātijā tiek praktizēta "līdzīgā ārstēšana ar līdzīgo", noteiktu simptomu ārstēšana ar zāļu vielām, kas veselos cilvēkos rada tieši tādus pašus simptomus.
Homeopātisko zāļu gatavošana
Homeopātijā zāles tiek gatavotas no augu, dzīvnieku, minerālu un sintētiskas izcelsmes vielām. Piemēri — Arsenicum album (arsēna oksīds), Natrum muriaticum (nātrija hlorīds jeb vārāmā sāls), Lachesis muta (Dienvidamerikas grāvju odzes (Lachesis mutus) inde), Opium (opijs) un Thyroidinum (vairogdziedzera hormoni). Homeopātiskās zāles tiek gatavotas, vairākkārtēji atšķaidot darbīgās vielas un veicot "potencēšanu" — desmit reizes spēcīgi sakratot. Homeopātijā tiek uzskatīts, ka tādā veidā palielināts preparātu iedarbīgums. Darbīgās vielas atšķaida ar etilspirtu vai ūdeni, bet nešķīstošās, piemēram, kvarcu vai austeru čaulas, sasmalcina un samaisa ar laktozi, veidojot triturācijas.
Pastāv vairākas homeopātisko atšķaidījumu apzīmēšanas sistēmas, tās atšķiras ar atšķaidījuma pakāpi. Decimālā atšķaidījuma sistēma tiek apzīmēta ar burtu D vai romiešu skaitli X. Piemēram, apzīmējums D6 atbilst atšķaidījumam pakāpē 10-6. Jo lielāka ir preparāta atšķaidījuma pakāpe, jo mazāks izgatavošanā izmantoto vielu daudzums atrodas konkrētā zāļu formā. Tiek uzskatīts, ka preparātam ar atšķaidījumu 12D pastāv 60% varbūtība, ka tā sastāvā būs 1 molekula vielas, ja pagatavošanai izmantots 1 mols izejvielas.
Daudz izplatītāks ir simtdaļas atšķaidījuma apzīmējums, kas tiek apzīmēts ar burtu C. Šāds atšķaidījums tiek atkārtos daudzas reizes, un tas tiek apzīmēts ar ciparu pirms burta C. Piemēram, homeopātiskā līdzekļa atšķaidījuma pakāpe 40C nozīmē, ka darbīga viela tika atšķaidīta 1:100 attiecībā, pēc tam tiek paņemta iegūtā šķīduma daļa un vēlreiz atšķaidīta proporcijā 1:100, un tā tālāk, procedūru atkārtojot 40 reizes. Faktiski atšķaidījuma pakāpe virs 12C nozīmē, ka preparāta devas sastāvā nav nevienas darbīgās vielas molekulas. Atšķaidījuma pakāpe 40C atbilst vienai molekulai uz visu novērojamo Visumu, bet atšķaidījuma pakāpe 200C (Anaferon, Oscillococcinum un citiem līdzekļiem) atbilst vienai molekulai uz 10320 Visumiem. Pēc būtības homeopātisko preparātu sastāvā ir tikai palīgkomponentes (ūdens, spirts, laktoze), nevis aktīvās vielas.
Homeopātijas kritika
Nav neviena neatkarīga placebo kontrolēta klīniskā pētījuma, kas apliecinātu homeopātijas iedarbīgumu.
Vienu no lielākiem pētījumiem šajā jomā ir veikusi Austrālijas Veselības un medicīnisko pētījumu padome, kas, izanalizējot 1800 zinātniskas publikācijas, ir nonākusi līdz secinājumam, ka "nav pieņemamas kvalitātes pierādījumu, ka homeopātija darbojas labāk nekā placebo".
2017. gadā Krievijas Zinātņu akadēmija izlaida memorandu, kurā, apkopojot dažādu pētījumu datus, pasludināja homeopātiju par tādu pašu pseidozinātni kā ekstrasensorika un dziedniecība un ieteica valsts institūcijām veikt tās ierobežošanas pasākumus.
2010. gadā Lielbritānijas parlamenta Zinātnes un tehnoloģijas komiteja savā apkopojumā secināja, ka "nav apliecinājumu homeopātijas iedarbīgumam ārpus placebo efekta" un ieteica nepieļaut finansējuma tērēšanu homeopātijai valsts veselības sistēmas ietvaros.
2016. gadā ASV Federālā tirdzniecības komisija nonāca pie līdzīgiem secinājumiem un piedāvāja ierobežot homeopātisko līdzekļu reklāmu un likt to ražotājiem informēt patērētājus, ka līdzekļiem nav terapeitiskās vērtības.
Homeopāti parasti mēģina skaidrot homeopātijas iedarbīgumu ar "ūdens atmiņu", kas it kā nododot informāciju par darbīgo vielu bez tās molekulu klātbūtnes. Ilgstošas "ūdens atmiņas" parādība ir klajā pretrunā ar zinātniskiem priekšstatiem par vielu uzbūvi un nav guvusi nekādus eksperimentālus apliecinājumus (hidratācijas čaulu dzīves ilgums ap dažādām molekulām labākajā gadījumā ir mērāms simtos femtosekunžu).
Faktiski homeopātija ir balstīta uz XVIII gadsimtā formulētiem dogmatiskiem prātojumiem, kas nav guvuši apliecinājumus 200 gadu garumā. Ir cilvēki, kas ir pārliecināti, ka viņiem palīdz homeopātiskie līdzekļi, kas galvenokārt ir skaidrojams ar placebo efektu un ar to, ka lielai slimību daļai ir raksturīgas pacienta pašsajūtas svārstības un nereti atgriešanās pie normāla veselības stāvokļa, kas seko pēc saasinājuma fāzes, kad pacients arī griežas pie palīdzības. Tāpēc nevar secināt par ārstēšanās līdzekļu iedarbīgumu no atsevišķu cilvēku pieredzes, bet jāveic kompleksi placebo kontrolēti pētījumi uz daudziem pacientiem, lai varētu statistiski spriest par ārstēšanās iedarbīgumu salīdzinājumā ar pacientu kontroles grupu, kas nelieto pētāmos preparātus.
Tiešā veidā homeopātiskie līdzekļi parasti nerada kaitējumu pacientiem, izņemot atsevišķus specifiskus alerģijas gadījumus, jo pēc būtības homeopātiskie preparāti neatšķiras no laktozes granulām un to sastāvā nav darbīgas vielas. Netiešā veidā smagu slimību gadījumā kaitējums var būt liels, ja pacients nolemj ārstēties tikai ar homeopātiju un faktiski nesaņem nepieciešamo ārstēšanu, zaudējot vērtīgo laiku, kas var izrādīties kritisks. Ap homeopātiju ir izveidojusies preparātu rūpniecība — homeopātiskiem līdzekļiem katru gadu tiek tērēti būtiski naudas līdzekļi, kurus varētu izmantot lietderīgāk.
Murovana Goslina
Murovana Goslina - pilsēta Polijā, Lielpolijas vojevodistē uz ziemeļiem no Poznaņas. Lielākā pilsētas iedzīvotāju daļa dzīvo pilsētas jaunajā daļā, kura sākta celt 1983. gadā. Pie Murovanas Goscinas atrodas Zelonkas gāršas nacionālais parks, tāpēc pilsēta ir populārs vietējā tūrisma centrs. Polijas Gaisa spēku bāze.
Krēsls
Krēsls ir mēbele, kurai parasti ir atzveltne, tam parasti ir trīs vai četras kājas un tā mērķis ir kalpot kā sēdeklis cilvēkam. Krēsli var būt izgatavoti no dažādiem materiāliem: koka, dzelzs, kaltas dzelzs, plastmasas vai vairāku no to kombinācijām.
Atkarībā no to dizaina krēsli var būt klasiski, zemnieciski, moderni, biroju u.c. Tos, kas ir plati, ar nedaudz augstu muguru, ar roku balstiem un šūpuļkrēslu, sauc par atzveltnes krēsliem. Tos, kuriem ir arī roku balsti, bet tie ir šauri, sauc par atzveltnes krēsliem, piemēram, ēdamistabai vai teātrim. Tie, kas ir ļoti ērti, ar roku balstiem un zemu atzveltni, sauc par atzveltnes krēsliem vai dīvāniem.
Vēsture
Krēsls ir izmantots kopš senatnes, lai gan daudzus gadsimtus tas bija simbolisks valsts un cieņas priekšmets, nevis parastas lietošanas priekšmets. "Krēsls" joprojām tiek izmantots kā varas emblēma Apvienotās Karalistes un Kanādas apakšpalātā, kā arī daudzos citos apstākļos. Saskaņā ar šo vēsturisko konotāciju "krēslam" kā varas simbolam, komitejām, direktoru padomēm un akadēmiskajām nodaļām ir "priekšsēdētājs" vai "krēsls". Dotētās profesora vietas tiek sauktas par katedrām. Tikai 16. gadsimtā krēsli kļuva plaši izplatīti. Līdz tam cilvēki sēdēja uz lādēm, soliem un ķebļiem, kas bija parastas ikdienas sēdvietas. Krēslu skaits, kas saglabājušies no agrākiem laikiem, ir ārkārtīgi ierobežots; vairums piemēru ir ekleziātiskas vai feodālas izcelsmes. Krēsli pastāvēja vismaz kopš Ēģiptes agrīnā dinastiskā perioda (ap 3100. gadu pirms mūsu ēras). Tie bija pārklāti ar audumu vai ādu, bija izgatavoti no grebta koka un bija daudz zemāki par mūsdienu krēsliem – krēslu sēdekļi dažkārt bija tikai 25 cm augsti. Senajā Ēģiptē krēsli, bija liela bagātība un krāšņums. Tie bija veidoti no melnkoka un ziloņkaula, vai no cirsta un zeltīta koka, tie bija pārklāti ar dārgiem materiāliem, lieliskiem rakstiem un balstīti uz zvēru kāju vai gūstekņu figūrām. Vispārīgi runājot, jo augstāks bija indivīds, jo garāks un greznāks bija krēsls, uz kura viņš sēdēja, un jo lielāks gods. Valsts svētkos faraons sēdēja tronī, bieži ar nelielu kāju krēslu tā priekšā.
Vidējai ēģiptiešu ģimenei reti bija krēsli, un, ja tādi bija, tad parasti uz krēsla sēdēja tikai saimnieks. Labāk nodrošinātie krēsli varētu būt nokrāsoti tā, lai tie izskatītos kā grezni inkrustēti un grebti bagātnieku krēsli, taču meistarība parasti bija slikta.
Materiāli
Krēsli var būt izgatavoti no koka, metāla vai citiem izturīgiem materiāliem, piemēram, akmens vai akrila. Dažos gadījumos krēsla izgatavošanai tiek izmantoti vairāki materiāli; piemēram, kājas un rāmis var būt izgatavoti no metāla, bet sēdeklis un atzveltne var būt izgatavoti no plastmasas. Krēsliem var būt cietas koka, metāla, plastmasas vai citu materiālu virsmas, vai arī dažas vai visas no šīm cietajām virsmām var būt pārklātas ar polsterējumu vai polsterējumu. Dizains var būt izgatavots no porainiem materiāliem vai urbts ar caurumiem dekorēšanai; muguras lejasdaļa vai spraugas var nodrošināt ventilāciju. Mugura var izstiepties virs pasažiera galvas augstuma, kurā pēc izvēles var būt galvas balsts. Krēslus var izgatavot arī no radošākiem materiāliem, piemēram, otrreizēji pārstrādātiem materiāliem, piemēram, galda piederumiem un koka rotaļu ķieģeļiem, zīmuļiem, santehnikas caurulēm, virves, gofrētā kartona un PVC caurules.
Retos gadījumos krēsli ir izgatavoti no neparastiem materiāliem, jo ​​īpaši kā mākslas vai eksperimentu veids. Latvijas interjera dizainers Raimonds Cīrulis radīja vulkānisku piekaramo krēslu, kas ir roku darbs no vulkāniskā akmens. Holandiešu izcelsmes vācu dizainers Pīters Brenners radījis krēslu no konfektes cukura – 27 kg konditorejas cukura.
Marseļa
Marseļa ir pilsēta Francijas dienvidos Vidusjūras krastā pie Ronas upes grīvas. Francijas otra lielākā pilsēta (aiz Parīzes). Lielākā Francijas osta un lielākā osta Vidusjūras krastos. Pilsētas iedzīvotāju sastāvs ir ļoti raibs, bet apmēram 25% no iedzīvotājiem ir Ziemeļāfrikas izcelsmes. Pilsētā ir arī trešā lielākā ebreju kopiena Eiropā.
Pie Marseļas uz salas atrodas Ifas cietoksnis, kurā, pēc leģendas, bijis ieslodzīts grāfs Monte-Kristo. Francijas himna (Marseljēza) nosaukta pilsētas vārdā.
Vēsture
Pilsētu ap 600. gadu p.m.ē. nodibina sengrieķu kolonisti no Fokejas (Phocaea) Jonijā un nosauc to par Masāliju (Μασσαλία). 49. gadā p.m.ē. pilsētu ieņem Cēzara leģioni un iekļauj Romas impērijā. Romieši pilsētu sauca par Masīliju (Massilia).
13. gadsimtā Marseļa kļuva par neatkarīgu republiku. 1423. gadā pilsētu izposta aragonieši. 1481. gadā Marseļa tiek iekļauta Francijas sastāvā.
1934. gadā Marseļā IMRO teroristi atentātā nogalināja Dienvidslāvijas karali Aleksandaru I un Francijas ārlietu ministru Luiju Bartū. Tas bija pirmais atentāts pasaulē, kurš uzņemts ar kinokameru.
Izglītība
Marseļā ir izvietotas fakultātes trijām Eksas—Marseļas universitātes sastāvā ietilpstošām universitātēm:
Marseļā atrodas arī četras "Lielās skolas", kuras formāli atrodas ārpus Francijas universitāšu sistēmas, bet ir tuvas tām pēc funkcijām un prestiža.
Universal Pictures
Universal Pictures vai Universal Studios ir amerikāņu kinokompānija, kas ietilpst NBC Universal sastāvā. Kinokompānija atrodas Holivudā, Kalifornijas štatā. Kinokompānija tika dibināta 1912. gadā un tās dibinātājs bija Karls Lempe.
1582. gads
1582. gads (MDLXXXII) ir Gregora kalnedāra ieviešanas gads, kā rezultātā gadā bija tikai 355 dienas. Tas sākās kā parastais gads, kas pēc Jūlija kalendāra sākās pirmdienā un turpinājās līdz, kas bija ceturtdiena. Nākamā diena bija, piektdiena, katolistiskajās zemēs: Itālijā, Polijā, Portugālē un Spānijā. Citās valstīs vēl joprojām tika izmantots Jūlija kalendārs, pāreja uz Gregora kalendāru norisinājās dažu nākamo gadu gaitā.
2008.—2009. gada Baltkrievijas Ekstralīgas sezona
Baltkrievijas Ekstralīga 2008-09 bija 17. Baltkrievijas Ekstralīgas sezona, kurā uzvaru izcīnīja Minskas "Junostj".
Automated Transfer Vehicle
Automated Transfer Vehicle jeb ATV (no en "automātiskais pārvadāšanas lidaparāts") ir Eiropas Kosmosa aģentūras (ESA) bezpilota kravas kosmosa kuģu sērija. Tie paredzēti Starptautiskās kosmiskās stacijas (SKS) apgādei ar degvielu, ūdeni, gaisu, pārtiku, apģērbu, aprīkojumu, rezerves daļām un eksperimentu materiāliem. Bez tam ar ATV, izmantojot tā dzinējus, varēs pacelt SKS augstākā orbītā. Tie pēc savām funkcijām ir līdzīgi krievu transportkuģiem Progress, bet ar lielāku kravnesību (līdz 9000 kg).
ATV tiek palaisti ar nesējraķeti Ariane 5ES no Gviānas kosmiskā centra Kurū, Franču Gviānā. Pēc starta tas vairākas dienās veic autonomu lidojumu, līdz automātiskā režīmā tas saslēdzas ar SKS pie Zvezda moduļa.
Pirmais transportkuģis ATV-001 ar nosaukumu Jules Verne ("Žils Verns") tika palaists.
Uzbūve
ATV ir cilindra formas 10,27 m garumā un 4,48 m diametrā. No ārpuses tas pārklāts ar folijas slāni un meteorīdu aizsardzības paneļiem. Kosmosa kuģis sastāv no diviem nodalījumiem:
Integrētais kravas nesējs
Integrētais kravas nesējs (Integrated Cargo Carrier, ICC) aizņem 60% no visa ATV tilpuma. Tā konstrukcijā paredzetā maksimālā derīgās kravas masa ir 7667 kg. ICC var pārvadāt divu veidu kravas:
ICC sastāv no divām daļām:
Niklass Hagmans
Niklass Hagmans (dzimis 1979. gada 5. decembrī) ir bijušais somu hokejists, kreisās malas uzbrucējs, Somijas hokeja izlases dalībnieks. Karjeras laikā 10 sezonas aizvadījis Nacionālajā hokeja līgā. 1998. gadā kļuvis par Somijas čempionu, bet 2005. gadā izcīnījis Šveices čempiona titulu. Izlases rindās izcīnījis divas olimpisko spēļu medaļas.
Automated Transfer Vehicle
Integrētais kravas nesējs
Nehermētiskā daļa, saukta arī par ekipējuma ārējo sekciju (Equipped External Bay) atrodas zem hermētiskā nodalījuma. Tajā izvietotas 22 dažādu izmēru lodveida tvertnes šķidro kravu pārvadāšanai. Šajās tvertnēs tiek uzglabāta degviela stacijas dzinējsistēmas uzpildīšanai. Citās tvertnēs glabājas ūdens un gaiss (Zemes atmosfēras gaiss vai atsevišķi skābeklis un slāpeklis) apkalpei.
Niklass Hagmans
Spēlētāja karjera
Profesionāļa karjeru Hagmans uzsāka 1997.—98. gada sezonā, kad debitēja SM līgas kluba Helsinku HIFK sastāvā. Nākamo sezonu hokejists jau uzsāka HIFK rindās, taču sezonas vidū pārcēlās uz Espo "Blues". 1999.—2000. gada sezonā Hagmans kopā ar Oulu "Karpat" izcīnīja Somijas Mestis līgas čempiona titulu, 2000.—01. gada sezonu jau atkal aizvadot SM līgā.
2008.—2009. gada Baltkrievijas Ekstralīgas sezona
Līga bija atklāta, jo šinī sezonā Baltkrievijas līgā spēlēja četri Latvijas klubi - HK Rīga 2000, HK Liepājas Metalurgs, ASK/Ogre un DHK Latgale. Visaugstāk regulāro sezonu noslēdza HK Liepājas Metalurgs, ierindojoties 8. vietā. HK Rīga 2000 ieņēma 11. vietu, ASK/Ogre - 12., bet DHK Latgale - 13. vietu.
Niklass Hagmans
Spēlētāja karjera
2005.—06. gada sezonā uzbrucējs tika aizmainīts uz Dalasas "Stars" vienību, 2007.—08. gada sezonai izvēršoties kā hokejista rezultatīvākajai viņa NHL karjerā — tajā Hagmans atzīmējās ar 41 rezultativitātes punktu. 2008. gada vasarā hokejists noslēdza līgumu ar Toronto "Maple Leafs", taču 2009.—10. gada sezona vidū tika aizmainīts uz Kalgari "Flames".
2011.—12. gada sezonu Hagmans uzsāka "Flames" rindās, taču, nespējot iekļūt komandas pamatsastāvā, drīz vien tika iekļauts neaizsargāts spēlētāju sarakstā, Anahaimas "Ducks" vienībai pārņemot hokejista līgumu. 2012. gada vasarā Hagmans pievienojās KHL klubam Jaroslavļas "Lokomotiv", tās sastāvā aizvadot vienu sezonu.
2013.—14. gada sezonā uzbrucējs pievienojās SM līgas klubam Pori "Assat", sezonu gan noslēdzot Šveices hokeja līgas vienībā HC Fribourg-Gottéron. 2014. gada aprīlī noslēdza divu gadu līgumu ar KHL klubu Helsinku "Jokerit". 2016.—17. gada sezonu aizvadīja SM līgā, taču tad noslēdza karjeru.
Somijas hokeja izlases rindās Hagmans spēlējis 2002., 2006. un 2010. gada olimpiskajās spēlēs, 2006. gadā izcīnot sudraba, bet 2010. gadā — bronzas medaļas. Hokejists piedalījies arī piecos Pasaules čempionātos.
Automated Transfer Vehicle
Saslēgšanās sistēma
ICC hermētiskā nodalījuma priekšgalā atrodas saslēgšanās mezgls un dažādi tuvošanās sensori. Saslēgšanās sistēma izgatavota Krievijā, un ir identiska ar tām, ko izmanto kosmosa kuģos Sojuz un Progress. Tā nodrošina fizisko sakabināšanos, elektriskos un degvielas savienojumus ar staciju. Tajā ir 80 cm diametra lūka apkalpes iekļūšanai kosmosa kuģī.
Tuvošanās sistēmas KURS antena piemontēta pie servisa moduļa.
ATV servisa modulis
Servisa modulis nav hermētiski noslēgts. Avionikas daļa ir cilindriska 1,36 m augsta, un atrodas servisa nodalījuma augšpusē. Tajā ir izvietoti vadības datori, žiroskopi, navigācijas, sakaru un citas sistēmas.
Dzinējsistēmas nodalījuma atrodas zem avionikas daļas. Tā sastāv no četriem galvenajiem dzinējiem (490 N ) un 28 mazākiem dzinējiem (220 N katrs). Dzinēji darbojas ar degvielu monometilhidrazīnu (MMH) un oksidētāju slāpekļa tetroksīdu (N2O4). Degvielas tvertnes paša kuģa vajadzībām izvietotas starp galvenajiem dzinējiem un avionikas nodalījuma. Degvielai ir astoņas titāna tvertnes un divas hēlija tvertnes spiediena nodrošināšanai dzinējsistēmā. Tvertnēs var uzpildīt līdz septiņām tonnām šķidrās degvielas, no kuras daļu (līdz 4,7 t) izmantos stacijas stāvokļa un orbītas augstuma nodrošināšanai.
Pelēkais zorro
Pelēkais zorro (Pseudalopex griseus) ir suņu dzimtas (Canidae) zorro ģints (Pseudalopex) plēsējs. Pelēko zorro mēdz saukt arī par Dienvidamerikas pelēko lapsu, jeb Argentīnas lapsu, jeb Patagonijas lapsu, jeb čillu. Vārds "zorro" spāņu valodā nozīmē "lapsa". Lai arī šos dzīvniekus mēdz saukt par lapsām, tie pieder pie suņu cilts nevis lapsu cilts. Tādēļ tos sauc par neīstajām jeb pseidolapsām (Pseudalopex), bet lapsas no lapsu cilts par īstajām lapsām. Pelēko zorro visbiežāk var sastapt Argentīnā un Čīlē. Tas apdzīvo Andu kalnu abas puses starp 17º un 54º dienvidparalēlēm, starp Čīli ziemeļos un Ugunszemi dienvidos. un Folklenda salās tika ievests pelēkais zorro, kas tur šobrīd ir iedzīvojies. Palēkajam zorro patīk gan siltās un sausās Argentīnas krūmiem apaugušās pampas, gan plašās, aukstās Patagonijas stepes un Čīles kalnu meži.
Izskats un ieradumi
Pelēkais zorro ir neliela auguma zorro: ķermeņa garums 43 - 70 cm, augstums skaustā 40 - 45 cm, astes garums 30 - 36 cm, svars 2,5 - 4 kg. Pelēkā zorro kažoks ir pelēkā krāsā, kas veidojas vienmērīgi jaucoties dažādu toņu spalvām. Pavēdere un pakakle ir bāli dzelgana vai gandrīz balta. Galva ir gaiši brūna, ar rudu toni, zods melns. Zorro ir lielas ausis, un tam ir gara, kupla aste.
Pelēkais zorro medī grauzējus, putnus un trušus, bet barojas arī ar sēklām, augļiem, ogām, kukaiņiem, skorpioniem, ķirzakām, vardēm un olām. Pelēkais zorro ļoti reti uzbrūk aitām, biežāk noēd kritušus lopus. Ziemas periodā maita, grauzēji un bruņneši kļūst par galveno pārtikas avotu. Ja pelēkais zorro ir apmeties cilvēka tuvumā, tas var apciemot zemnieka sētu, lai nomedītu vistas.
Pelēkais zorro veido monogāmus pārus, kuram pieder noteikta teritorija. Reizēm ģimenē dzīvo otra mātīte, kas palīdz pieskatīt jauno paaudzi, lai gan mazuļi dzimst tikai dominējošai mātītei.
Grūsnības periods pelēkajam zorro ilgst 53 - 60 dienas. Oktobrī vecāku iekārtotā alā dzimst mazuļi. Parasti piedzimst 2 - 6 kucēni. Kad mazuļiem ir 4 - 6 nedēļas, tie kopā ar māti sāk nākt laukā no alas. Tēviņš palīdz audzināt mazuļus, medījot un apgādājot ar barību mātīti pirmās nedēļas, kā arī vēlāk visu ģimeni. 3 mēnešu vecumā jaunuļi uzsāk medīt sīkus dzīvnieciņus. Dzimumbriedumu pelēkais zorro sasniedz 1 gada vecumā. Zinātniekiem trūkst datu par pelēkā zorro dzīves ilgumu savvaļā. Zoodārzos tas dzīvo apmēram 13 gadus.
Starp vietējiem iedzīvotājiem valda uzskats, ka zorro medī aitas, lai gan pētījumos tas nav apstiprinājies. Pelēko zorro tiek medīts, lai aizsargātu mājlopus un lai iegūtu kažokādu, kas tiek uzskatīta par vērtīgu. Pelēkā zorro kažokādas tiek eksportētas galvenokārt uz Eiropu: Vāciju (72%), Šveici (7,2%) un Itāliju (4,4%).
Mūsdienās pelēkais zorro tiek aizsargāts, un medības tiek atļautas tikai atsevišķos rajonos. Čīlē atsevišķās teritorijās pelēko zorro nedrīkst medīt kopš 1929. gada, lai gan ādas tiek eksportētas arī no Čīles.
Plāņu pagasts
Plāņu pagasts ir viena no Valmieras novada administratīvajām teritorijām tā dienvidos, Gaujas abos krastos. Robežojas ar sava novada Strenču un Sedas pilsētām un Jērcēnu un Trikātas pagastiem, kā arī Valkas novada Valkas un Vijciema pagastiem, Smiltenes novada Bilskas un Smiltenes pagastiem.
Daba
Atrodas Ziemeļlatvijas zemienē. Pagasta ziemeļu daļa atrodas Sedas līdzenumā. dienvidu daļa - Trikātas pacēlumā. Augstākā vieta pagastā atrodas tā ziemeļu daļā - 88,4 m vjl.
Vēsture
1935. gadā Valkas apriņķa Plāņu pagasta teritorija bija 45,8 km² un tajā dzīvoja 619 iedzīvotāji. 1945. gadā pagastā izveidoja Plāņu ciema padomi, ko gan 1947. gadā likvidēja, bet 1949. gadā, līdz ar pagasta likvidēšanu, atjaunoja. Plāņu ciems ietilpis Smiltenes (1949-1959) un Valkas (pēc 1959. gada) rajonos. Plāņu ciemam 1965. gadā pievienoja Trikātas ciema padomju saimniecības «Plāņi» teritoriju. 1975. gadā daļu ciema teritorijas pievienoja jaunizveidotajam Smiltenes ciemam, bet pievienoja daļu Trikātas ciema teritorijas. 1979. gadā daļu ciema teritorijas pievienoja Trikātas ciemam. 1990. gadā ciemu reorganizēja par pagastu. 2009. gadā Plāņu pagastu kā administratīvo teritoriju iekļāva Strenču novadā. 2021. gadā Strenču novadu iekļāva Valmieras novadā.
Apdzīvotās vietas
Lielākās apdzīvotās vietas ir Plāņi (pagasta centrs), Jaunklidzis, Kazruņģis, Šalkas, Vadži, Višķi.
Pobedziska
Pobedziska - pilsēta Polijā, Lielpolijas vojevodistē uz austrumiem no Poznaņas.
Pilsētas vārds cēlies no vārda pobieda (uzvara), un tā pilsētu esot nosaucis Kazimirs I Atjaunotājs. Pēc Polijas dalīšanām pilsēta nokļuva Prūsijas sastāvā. Lielpolijas sacelšanās rezultātā pilsēta iekļāvās jaunajā Polijas valstī.
Miša Maiskis
Miša Maiskis (dzimis kā Mihails Maiskis Rīgā) ir Latvijas ebreju čellists, kas dzīvo Beļģijā. Muzicējis ar vairākiem pasaulē slaveniem orķestriem, arī ar Latvijas Nacionālo simfonisko orķestri.
Dzīvesgājums
Dzimis 1948. gadā Rīgā kā trešais bērns Leopolda Bogoslavska (nomainīja uzvārdu uz "Maiskis") ģimenē, Mišas brālis spēlēja vijoli, vēlāk ērģeles un klavesīnu, māsa - klavieres. Mācījās Emīla Dārziņa mūzikas skolā, no 1962. gada Ļeņingradas Valsts Konservatorijas Speciālās mūzikas skolā, 1965. gadā kļuva par Vissavienības jauno izpildītāju konkursa laureātu.
Privātā dzīve
Mišam Maiskim ir seši bērni, meita Lilī Maiska (1987) ir pianiste, dēls Saša (1989) ir vijolnieks. Kopā ar meitu Lilī Miša Maiskis koncertējis arī Latvijā, bet 2018. gadā iznāca viņu albums “Adagietto”. Otrajā laulībā ar Evelīnu De Silvu dzimuši dēli Maksims (2004), Manuels (2009), Mateo (2013) un meita Mila Elīna (2015).
Rīgas Kurzemes rajona ielu uzskaitījums
Šis ir Rīgas Kurzemes rajona ielu uzskaitījums. Rīgas ielu sadalījums atbilstoši priekšpilsētu (rajonu) izpilddirekciju administratīvajām teritorijām tika izveidots, lai atvieglotu tiesas piekritības noteikšanu.
Prāgas "Sparta" (hokejs)
Prāgas "Sparta" ir hokeja komanda, kas bāzēta Prāgā, Čehijā, un spēlē Čehijas Ekstralīgā. Komanda dibināta 1903. gadā kā bendija klubs. Tā pastāvēšanas laikā "Sparta" izcīnījusi četrus Čehijas, kā arī četrus Čehoslovākijas čempiones titulus.
No 2007. līdz 2009. gadam divas sezonas kluba rindās aizvadīja Latvijas aizsargs Aleksandrs Jerofejevs. Pašlaik (2019) komandas rindās spēlē Roberts Bukarts.
Ford 7Y
Ford 7Y ir Ford automobilis, kas montēts Lielbritānijas uzņēmumā Ford of Britain, laikposmā starp 1938. un 1939. gadu.
Oficiāli pircējiem tas tika stādīts priekšā kā Ford "Eight". Tā bija Ford Model Y pārveidotā un nedaudz garākā versija. Kopā tika saražoti 65,098 spēkrati. Automobilis darbojās ar 933 cm³, 8 zirgspēku Ford Sidevalve motoru.
Automobili nedaudz uzlaboja 1940. gadā, un izlaida jau kā Ford Anglia.
European Hit Radio Top 40 Nr. 1 (2000)
European Hit Radio Top 40 (Super FM Top 40) ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus, kuri tika nodoti sūtot e-pastu, peidžera ziņojumu vai vēstuli. Šajā rakstā ir apkopots to dziesmu saraksts, kas 2000. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu. Līdz 2002. gada 1. novembrim radiostacijas nosaukums bija "Super FM"
Top 40 sastādīšanas princips
Super FM Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "Super FM Top 40". Topa veidošanas procesā piedalījās visas dziesmas, par kurām tika balsots sūtot e-pastu, peidžera ziņojumu vai sūtot vēstuli. Neatkarīgi no tā, kādā veidā tika balsots par dziesmām, visas balsis summētās kopā, veidojot European Hit Radio klausītāju 40 populārāko dziesmu sarakstu, kas ēterā skanēja katru svētdienu plkst. 16.00.
Balsošanas iespējas
Balsot par dziesmām varēja vairākos veidos:
Ikdienas balsojuma rezultāti tika apkopoti raidījumā Top 5, kas ēterā skanēja katru darba dienu plkst. 17.00 un raidījumā Top 10, kas skanēja no svētdienas līdz ceturtdienai plkst. 22.00.
All your base are belong to us
"All your base are belong to us" (bieži saīsina kā "All Your Base", "AYBABTU" vai vienkārši "AYB"; lv) ir nepareizi iztulkota frāze angļu valodā (skatīt Engrish), kura bija populāra 2001. un 2002. gadā. Šī frāze parādījās kā kaujas sauciens flash animācijā un strauji izplatījās interneta vidē. Tā ir ņemta no japāņu firmas Toaplan videospēles "Zero Wing" Eiropas Sega Mega Drive versijas. Šī frāze savu popularitāti ieguva tāpēc, ka tā tika slikti pārtulkota angļu valodā un pilnīgi nejauši to par populāru padarīja Interneta humoristu grupa. "All Your Base" ir joprojām populārs sauklis starp videospēļu spēlētājiem.
Aleksandrs Šabalovs
Aleksandrs Šabalovs (dzimis Rīgā) ir ASV (agrāk Latvijas) šahists, lielmeistars.
Starptautiskais lielmeistars kopš 1991. gada. 1992. gadā pārstāvējis Latviju šaha olimpiādē Manilā, spēlējot pie trešā galdiņa (7½ no 12). Tajā pašā gadā pārcēlies uz dzīvi ASV. Kļuvis par četrkārtēju ASV čempionu šahā: 1993. (dalīta 1.-2. vieta), 2000. (dalīta 1.-3. vieta), 2003. un 2007. gadā.
Prāgas "Slavia"
Prāgas "Slavia" ir hokeja komanda, kas bāzēta Prāgā, Čehijā, un spēlē Čehijas 1. līgā. Komanda dibināta 1900. gadā. 2003. un 2008. gadā komanda izcīnījusi Čehijas čempiones titulu. No 1994. līdz 2015. gadam komanda spēlēja Čehijas Ekstralīgā.
2006.—07. gada sezonu kluba rindās aizvadīja latviešu aizsargs Māris Jass.
Down in It
"Down in It" (zināms arī kā Halo 1) ir pirmais Nine Inch Nails singls no albuma Pretty Hate Machine.
Lotringa
Pēc 2016. gada teritoriālās reformas kopā ar agrākajiem Šampaņas-Ardēnu un Elzasas reģioniem apvienota Lielo Austrumu jeb Grandestas (Grand Est) reģionā.
Lotringas administratīvais centrs (prefektūra) ir Meca, nozīmīga pilsēta ir arī Nansī, kuras aglomerācija ir lielākā Lotringā. Lotringa Francijas pakļautībā nonāca 1766. gadā. 1870. gadā pēc Francijas-Prūsijas kara daļa no Lotringas nonāca vāciešu kontrolē. 1919. gadā pēc Pirmā pasaules kara Francija atguva šīs teritorijas.
Lindsija Loena
Lindsija Morgana Loena (en, ; dzimusi Lindsija Dī Loena (Lindsay Dee Lohan) Ņujorkā, ASV) ir amerikāņu aktrise, modele un ierakstu māksliniece.
Karjeru sākusi kā modele trīs gadu vecumā, desmit gadu vecumā debitēja TV seriālā Another World, kur filmējās vienu gadu. 11 gadu vecumā debitēja kino ar lomu filmā "Dvīņu slazdā" (1998). Vēlāk ir filmējusies tādās filmās kā "Dīvainā piektdiena" (2003), "Nekrietneles" (2004), "Mačete" (2010), "Liza un Diks" (Liz & Dick, 2012). Ir izdevusi divus studijas albumus: Speak un A Little More Personal (Raw).
L. Loena ir ievērojama kā dzeltenās preses varone, vairākkārt iekļuvusi skandālos saistībā ar alkoholisko dzērienu un narkotiku lietošanu. 2010. gadā viņa izcieta cietumsodu par auto vadīšanu reibumā.
Strēlnieku ciems
Strēlnieku ciems var būt:
Hannoveres dinastija
Hannoveres dinastija (House of Hanover) bija Lielbritānijas monarhu dinastija, kas valdīja Hannoverē (1714.-1837.) un Lielbritānijas un Īrijas Apvienotajā Karalistē (1714.-1901.)
Tā kā Lielbritānijas karaliene Anna Stjuarta mira, neatstājot pēcnācējus, Stjuartu dzimtas tiešā līnija bija izmirusi. Saskaņā ar 1701. gada Aktu par troņa mantošanu, kas liedza Lielbritānijas tronī atrasties katoļticīgam karalim, Lielbritānijas tronī kāpa to tuvākais radinieks Hannoveras kūrfirsts Georgs (vāc. Georg Ludwig von Hannover), dibinot Hannoveres dinastiju.
Hannoveru dzimtas aizsākās ar Džeimsa I meitu Elizabeti, kura apprecējās ar senas vācu monarhu Velfu (de) dzimtas Estes atzara (angl. House of Este, fr. d’Este, vāc. Die Este) pārstāvi, Pfalcas kūrfirstu un Bohēmijas karali Fridrihu V.
.dz
.dz ir Alžīrijas Interneta augstākā līmeņa domēns (ccTLD). Šo domēnu administrē "Network Internet Center .DZ", CERIST (Centre de Recherche sur l'Information Scientifique et Technique) apakšorganizācija Lai reģistrētu .dz domēnu, jums jābūt organizācijai ar pastāvīgu atrašanos Alžīrijā. Divu burtu kods DZ ir atvasināts no Dzayer, vietējā Alžīrijas nosaukuma.
Otrā līmeņa domēni
Reģistrācija tiek pieņemta otrajā un trešajā līmenī zem šādiem domēniem:
2012. gads Latvijā
Šajā lapā ir apkopoti 2012. gada notikumi Latvijā.
.dz
Ārējās saites
Toppdomän
Kālija bromīds
Iegūšana
Kālija bromīdu parasti iegūst kālija karbonāta reakcijā ar dzelzs bromīdu, kuru savukārt iegūst tiešā reakcijā starp dzelzi un bromu broma pārākumā ūdens klātienē. KBr var iegūt arī tiešā reakcijā starp bromūdeņražskābi un kālija sārmu.
Īpašības un pielietojumi
Kālija bromīds ir tipisks jonu sāls, kas gandrīz pilnībā disociē neitrālā ūdens šķīdumā. To var izmantot par bromīda jonu avotu, nogulsnējot mazāk šķīstošus bromīdus. Šo procesu lieto, ražojot sudraba bromīda fotomateriālus:
Sudraba bromīds ir praktiski nešķīstošs un nogulsnējas.
Izmantošana
KBr dažreiz lieto kā līdzekli pret epilepsiju.
Kālija bromīds ir caurspīdīgs elektromagnētiskajam starojumam no tuvā ultravioletā līdz tālajam infrasarkanajam starojumam (0,25-25 µm). KBr monokristālus lieto, lai izgatavotu infrasarkanās optikas elementus. Šīs ierīces ir jāsargā no mitruma, jo kālija bromīds ir higroskopisks un labi šķīst ūdenī. Kālija bromīdu lieto arī infrasarkanās spektroskopijas paraugu sagatavošanā (sajauc ar mērāmo vielu un sapresē tabletē).
Ursīdas
Ursīdas ir ikgadēja meteoru plūsma, kura ilgst no 17. decembra līdz 25., 26. decembrim. Maksimumu plūsma sasniedz 22., 23. decembrī. Ursīdu radiants atrodas blakus Kohabam Mazā Lāča zvaigznājā.
Tiek uzskatīts, ka Ursīdas atklāja britu astronoms Viljams Fredriks Denings (William Frederick Denning), kurš tās vairākus gadus novēroja 20 gs. sākumā. Lai gan vēlāk arī bija daži epizodiski novērojumi, nopietnus plūsmas novērojumus sāka A. Bekvars. Novērojumos 1970. gados un arī turpmākajos pētījumos ir konstatēts, ka Ursīdas izraisa Tatla komēta.
Ursīdas ir šaura meteoru plūsma, tāpēc to maksimums ilgst tikai kādas 12 stundas. Parasti var redzēt līdz 5 meteoriem stundā. Atsevišķos gados plūsma aktivizējas. Tā bija 1945., 1986. un 2007. gadā. Tas saistīts ar Tatla komētas tuvošanos Saulei.
Karēļu valoda
Karēļu valoda ir viena no somugru valodām, kura ir ļoti tuva somu valodai un reizēm tiek uzskatīta par somu valodas dialektu. Visvairāk tiek runāta Karēlijas Republikā Krievijā. Dialekti, kurus runā Somijas Karēlijas dienvidos un ziemeļos, nav uzskatāmi par karēļu valodu, bet Somu valodas dialektiem.
Relāciju datubāzes pārvaldības sistēma
Relāciju datubāzu pārvaldības sistēma (RDBVS) ir datubāzu pārvaldības sistēma (DBVS), kuras pamatā ir relāciju modelis, kuru ieviesa Edgars Kods. Populārāko komerciālo un atvērtā koda datubāzu pamatā pašlaik izmanto relāciju datubāzes modeli.
Īsi definējot RDBVS — datubāzu pārvaldības sistēma, kurā dati tiek glabāti tabulas formā, un arī datu savstarpējā saikne tiek glabāta tabulas formā.
Termina izmantošanas vēsture
E. F. Kods iepazīstināja ar terminu "relācija" savā 1970. gadā publicētajā pētījumā "Datu relācijas modelis lielām, kopīgām datu krātuvēm" ("A Relational Model of Data for Large Shared Data Banks"). Viena no labākajām definīcijām, kas izskaidro kas ir relāciju datubāzu sistēma ir Kodda 12 likumi. Tomēr daudzi no agrajiem relāciju modeļa īstenojumiem neatbilda visiem Kodda likumiem, tāpēc terminu sāka lietot, lai aprakstītu plašāku datubāzu sistēmu kopu. Minimālās prasības sistēmai bija:
Pirmās sistēmas, kas bija samērā veiksmīgi īstenojušas relāciju modeli tika radītas Mičiganas Universitātē, Micro DBVS (1969), un IBM Lielbritānijas zinātnes centrā, IS1 (1970-1972) un tā pēctece PRTV (1973-1979). Pirmā pārdotā RDBVS sistēma bija Multics Relational Data Store (1978).
Savukārt, uz teorijas balstītie prāti apgalvo, ka, ja datubāzē nav īstenojusi visus Koda noteikumus (jeb toreizējo izpratni par relāciju modeli, ko izsaka Kristofers Deits, Hjū Darvens un citi), tā nav relāciju datubāze. Šis daudzo teorētiķu un citu Koda principu piekritēju viedoklis, varētu izslēgt lielāko daļu DBMVS no RDBVS vidus.
Tirgus struktūra
Relāciju datubāzu sistēmas joprojām ir dominējošā izvēle gan transakciju, gan analītiskajās lietotnēs, jaunākās struktūras sistēmas sacenšās ar RDBPS datu glabātuvju lietotnēs.
Saskaņā ar pētījumu uzņēmuma Gartner datiem, pieci vadošie komerciālo datubāzu izstrādātāji pēc peļņas 2011. gadā bija Oracle (48.8%), IBM (20,2%), Microsoft (17.0%), SAP iekļaujot Sybase (4.6%) un Teradata (3.7%).
Trīs izplatītākās open source datubāzes ir MySQL, PostgreSQL un SQLite. MariaDB ir nozīmīgs MySQL atzars, kurš izveidojās pēc tam, kad Oracle pārnēma savā paspārnē MySQL AB.
Saskaņā ar Gartner datiem 2008. gadā interneta lapas, kas izmantoja jebkādu datubāzu tehnoloģiju bija (katra lapa var izmantot arī vairākas tehnoloģijas): Saskaņā ar DB-Engines datiem, vispopulārākās datubāzu sistēmas ir Oracle, MySQL, Microsoft SQL Server, PostgreSQL and IBM DB2.
Ozols (reperis)
Ozols (īstajā vārdā Ģirts Rozentāls) ir latviešu reperis, viens no hiphopa žanra pamatlicējiem Latvijā.
Biogrāfija
Savu darbību uzsāka 1996. gadā grupā Fact kā basģitārists, bet kopš 2000. gada darbojas kā solo mākslinieks. Izveidojis hiphopa projektus Riga Records un Austrumbloks. Ozols trīs reizes ir saņēmis Latvijas Mūzikas ierakstu gada balvu. Pēc ilgāka pārtraukuma 2008. gadā kopā ar Nātri izdeva Streetshop Mixtape Vol. 1 un pēc gada arī savu ceturto studijas albumu "Neatkarība". 2018. gadā viņš izdeva albumu “Neona pilsēta”, no šī albuma vispopulārākā dziesma ir “Stils”. Aktīvi sadarbojās ar atpazīstamiem mūzikas veidotājiem, kā rolands če, PRUSAX un xantikvariātu.
2004. gadā viņš piedalījās TV3 realitātes šovā "Džungļu zvaigzne". Ozolam arī pieder apģērbu veikals Streetshop. 2014. gadā atvēra apavu, apģērbu veikalu HoodShop. Pēdējos gados izdod apģērbu līniju "Stils". Drēbes ir saistītas ar populārām dziesmām.
2016. gadā apprecējās ar Evu Rozentāli.
Naisāres bāka
Naisāres bāka (et, sv) atrodas uz Naisāres salas Baltijas jūrā, Somu jūras līcī. Sala pieder Igaunijai. Bāka atrodas salas ziemeļdaļā.
Vēsture
Naisāres salā pirmā bāka sāka darboties jau 1788. gadā. Vēlāk šeit atradās divas bākas, bet abas tika nopostītas Otrā pasaules kara laikā. 1946. gadā tika uzbūvēta 38 m augsta koka pagaidu bāka. 1960. gadā to aizvietoja pašreizējā bāka.
Raksturojums
Naisāres bākas augstums ir 45 m. Bāku veido astoņškautņu tornis no betona ar laternu un dubultu galeriju. Bākas augšējā trešdaļa ir sarkana, apakšējās divas trešdaļas — baltas. Bākas gaismas elements atrodas 47 m virs jūras līmeņa. Gaisma balta (3 s deg, 7 s pārtraukums). Gaisma redzama 12 jūras jūdžu attālumā. Bāka darbojas visu gadu diennakts tumšajā laikā.
Monoms
Monoms ir skaitļu, mainīgo un/vai mainīgo pakāpju reizinājums. Monomu var definēt arī kā polinomu, kas sastāv tikai no viena saskaitāmā. Piemēram funkcija ir vienargumenta monoms, bet  - divargumentu monoms.